Propostes de treballs sobre Júlia (trieu per parelles una opció).

Activitat 1

Llegeix els dos textos que et proposem i fes les activitats següents:

a) Resumeix les idees més importants.

b) Comenta i valora el que et suggereixen aquestes informacions

(fixa’t en les dates):

Document 1

Tots [a Alcoi] sense distinció d’edat ni sexe treballen i es guanyen

el menjar. Es veu a les portes i a l’interior de les cases gran

multitud de torns en moviment per a fi lar les llanes preparades

per endavant pels cardadors; se senten per totes parts repetits

colps de telers; els carrers i places estan mig coberts de llanes

ja tenyides; s’encreuen les cavalleries carregades de draps que

van o vénen dels batans; tots estan en continu moviment, i

ho comuniquen als pobles de la comarca, perquè ben recompensats

els ajuden. Tres mil veïns hi ha a Alcoi amb més de

14.600 ànimes; i encara que anualment s’augmenten amb 400

o més individus, així i tot basten per a acudir a les fàbriques i

l’agricultura. Es teixeixen a l’any 12.000 peces de draps o baietons,

1.100 peces de mantes o cobrellits de deixalles de seda,

1.800 vares de llenços ordinaris, 4.000 de baietes i 1.300 de

manteleries i cotonies; tot açò rendeix sumes tan considerables

que, en la filada repartida als pobles veïns, gasten els d’Alcoi

més de 100.000 pesos a l’any. A més dels braços ocupats a

cardar, fi lar i teixir les llanes, hi ha molts en 14 batans, en

altres tants tints de llana, 18 premses i 33 molins de paper,

que produeixen a l’any 100.000 raimes.

Cavanilles, A. J.

Observaciones sobre la Historia Natural,

Geografía, Agricultura, Población

y Frutos del Reyno de Valencia

vol. II Madrid, 1797

pàgs. 192-193, núm. 92-93

Document 2

Hi ha en aquesta vil·la establida una Reial Fàbrica de Draps

amb 370 telers, 1.200 mestres fabricants, 3.018 operaris, 2.482

dones, començant, així en l’un, com en l’altre sexe, des de la

tendra edat de 6 o 7 anys. A més a més té altres 5.500 persones

empleades en la mateixa indústria domiciliades en 42 pobles de

la comarca fins a la distància de sis o vuit llegües, per a les quals,

no hi ha habitacions en aquesta vil·la, ni terreny per a edificarles

per les causes que s’han indicat... dels draps es consumeixen

fins a 36.000 vares a la Península i 18.000 a les Amèriques.

Dels ordinaris es consumeixen a la Península 178.000 vares, i

38.000 a les Amèriques.

Pérez Planelles, F.

«Plan Estadístico de la Villa de Alcoy»

en Junta Pública de la Real Sociedad Económica

de Amigos del País..., València, 1808, pàgs. 113-114.

Edició facsímil, València, 1983

(traducció)

Activitat 2

Observa el Document  i fes les activitats següents:

a) Consulta una enciclopèdia o un diccionari i resumeix

els trets de les malalties del quadre adjunt: símptomes,

maneres de contagi, remeis, prevenció, gravetat i incidència

–al segle xix i actualment–, si perduren o si s’han

eradicat, etc.

b) Classifi ca les malalties mortals dels habitants d’Alcoi

segons les causes (relacionades amb la mala alimentació,

falta de salubritat i higiene dels habitatges; malalties

professionals a causa del procés d´industrialització;

etc.).

c) A partir del quadre i d’altres informacions, fes un escrit

argumentatiu en què valores la situació sanitària dels

habitants d’Alcoi de l’època de Júlia –pel que fa al

moment i/o en relació amb el present–, tot indicantne

les causes i proposant millores i solucions.

d) El còlera era una de les malalties infectocontagioses més

freqüents en l’Espanya del segle xix i les seues temudes

epidèmies delmaven la població. Debateu sobre les epidèmies

antigues i les actuals: pros i contres, semblances

i diferències…

Document

PRINCIPALS CAUSES DE DEFUNCIÓ A ALCOI

Nombre de casos anys 1871-1900

Còlera 



655

Tos ferina 



454

Diftèria 



969

Manca de desenvolupament 
162

Grip 




187

Raquitisme 



138

Pallola 



1.237

Tifus 




436

Tisi 




1.226

Pigota




 618

Mascarell Llácer, F.

Movimiento demográfi co de la población de Alcoy, Alcoi,

Impremta El Serpis, 1907 (traducció)

Activitat 3

En el pròleg de Júlia, Isabel-Clara Simó fa esment de tres

autors.

a) Escriu-ne els noms i investiga sobre la seua vida en

enciclopèdies o en Internet.

b) Amb tot el material, confecciona una breu biografi a de

cadascun d’ells.

c) Josep Pla i Joan Fuster tenien molt bona relació, encara

que eren molt diferents. Sintetitza algunes d’aquestes

diferències.

Júlia és, al mateix temps, el nom d’un llibre i el nom d’una persona.

Escriu títols de llibres que tinguen aquesta característica.

Activitat 4

La novel·la és un gènere narratiu que, des de la seua aparició,

ha tingut una relació intensa amb la història.

a) Defi neix el concepte de novel·la històrica.

b) Demostra de quina manera escau o no a Júlia aquesta

qualificació.

c) Enumera algunes de les novel·les de tots els temps i de

qualsevol país, en què la història tingui una presència

important.

Activitat 5

Isabel-Clara Simó és una de les nostres autores més importants

de la narrativa contemporània. La seva vida ha estat sempre

lligada a la literatura i, en ocasions, al periodisme. Ha guanyat

premis importants. Recolliu, en equip, informació i documentació

sobre la seva vida i obra i feu aquestes activitats:

a) Confeccioneu la seva biografia amb il·lustracions.

b) Proposeu al vostre centre l’organització d’una exposició

cronològica sobre la vida i l’obra de l’autora i/o organitzeu-

ne un fòrum a classe.

c) L’autora va estar vivint en la València dels anys seixanta. Descriu

breument l’ambient literari i sociopolític de la ciutat i

com va influir sobre Isabel-Clara Simó.

Activitat 6

Aspectes argumentals:

a) Redacta en quinze línies el resum de la novel·la.

b) Fes una llista dels fets principals de la novel·la segons la teua

opinió, tot ordenant-los seguint un eix cronològic, de més

antics a més actuals.

c) Fes una relació dels principals personatges que apareixen en

la novel·la. A continuació, descriu breument cadascun d’ells

des dels punts de vista físic i psicològic.

Activitat 7

Júlia és un elogi a la dona forta, autònoma, amb personalitat.

a) Demostra amb exemples el teu acord o desacord amb

aquesta afirmació.

b) Valora el comportament de la protagonista d’aquesta

novel·la.

c) Demostra amb exemples del text i raonaments teus si

és encertada o desencertada la qualificació de novel·la

feminista que, des de la publicació, va rebre Júlia.

d) Observa l’actitud de la dona en els anuncis de televisió

d’anuncis que es basen en una dona forta, autònoma,

amb personalitat… i d’altres que mostren el comportament

contrari: feble, depenent, sense personalitat...

Quin d’aquests dos tipus d’anuncis sol predominar. Per

què deu ser? Quin t’agrada més? Per què?

Activitat 8

La frescor del text de Júlia es basa, entre altres motius, en la

gran presència de diàlegs, els quals s’integren en la narració,

majoritàriament, en estil directe:

a) Reescriu en estil indirecte la conversa que, en el Capítol

II, manté la protagonista amb Conillet.

b) Fes un esquema de les característiques dels tres estils

–directe, indirecte i indirecte lliure– tot buscant informació

en el teu llibre de text, a la biblioteca…

c) Analitza aquest fragment del Capítol II i demostra

quines característiques de cada estil segueix o transgredeix

Isabel-Clara Simó: «Rafelet també va estar

content. I fins i tot, Glòria va esbandir el cansament

per a dir-li que “si totes esperàvem que la despatxava”,

i que “quina sort”, i que “ara sí que podreu estalviar”

